KÁRTALANÍTÁSI MEGÁLLAPODÁS KÖZÉRDEKŰ CÉLBÓL TÖRTÉNŐ

VÍZILÉTESÍTMÉNY LÉTESÍTÉSÉHEZ

amely létrejött egyrészről

**MÁV Magyar Államvasutak Zártkörűen Működő Részvénytársaság**

rövidített elnevezése: MÁV Zrt.

székhely: 1087 Budapest, Könyves Kálmán krt. 54-60.;

cégjegyzéket vezető bíróság: Fővárosi Törvényszék Cégbírósága;

cégjegyzékszám: 01-10-042272;

statisztikai számjele: 10856417-5221-114-01;

adószám: 10856417-2-44;

számlavezető pénzintézet: UniCredit Bank Hungary Zrt.;

pénzforgalmi jelzőszám: 10918001-00000002-22790202;

képviseli: Dudás Zoltán vagyonkezelési és gazdálkodási igazgató és

 Bérczi László ingatlanrendezés és területszerzés vezető;

mint az ingatlan vagyonkezelője (a továbbiakban: **MÁV Zrt.**)

másrészről

**Kaposvár Megyei Jogú Város Önkormányzata**

székhely: 7400 Kaposvár, Kossuth tér 1.;

Törzskönyvi azonosító: 731597;

statisztikai számjele: 15731591-8411-321-14;

adószám: 15731591-2-14;

számlavezető pénzintézet: OTP Bank Nyrt.;

pénzforgalmi jelzőszám: 11743002-15398006;

képviseli: Szita Károly polgármester és Molnár György gazdasági

 igazgató;

mint Ellátásért felelős (továbbiakban: **Ellátásért felelős**)

a továbbiakban együtt: **Felek** között alulírott napon és helyen, az alábbi feltételekkel.

**Preambulum**

1. A Felek előtt ismert, hogy az Ellátásért felelős „TOP-6.3.3.-15-KA1-2016-00003 Kaposvári csapadékvíz-elvezető hálózatok kiépítése és felújítása a Budai Nagy Antal utcában” megnevezésű beruházás keretében csapadékvíz csatorna megvalósítását tervezi.
2. Az Ellátásért felelős közcélú vízilétesítmény elhelyezését biztosító vízelvezetési szolgalom alapítása iránti kérelmet fog benyújtani az illetékes vízügyi hatósághoz a jelen megállapodás preambulumi részének A./ pontjában megadott beruházásban létrejövő létesítmény létesítése tárgyában.
3. Felek előtt ismert, hogy a víziközmű-szolgáltatásról szóló 2011. évi CCIX. törvény (továbbiakban: **Vksztv.**) 45. § (6) bekezdése alapján, az elkülönített rendszerű csapadékvíz elvezető rendszerek üzemeltetése a víziközmű-szolgáltató víziközmű-működtetés körébe nem tartozó tevékenységnek minősül, így ezen létesítmény nem tartozik a Vksztv.-ben meghatározott víziközművek közé.
4. A vízgazdálkodásról szóló 1995. évi LVII. törvény 20. § (1) bekezdése alapján, az ingatlan tulajdonosa (használója) köteles tűrni, hogy a vízügyi hatóság határozata alapján a közcélú vízilétesítményt az ingatlanán elhelyezzék és üzemeltessék, illetve az ehhez szükséges vízimunkákat elvégezzék, feltéve, ha az ingatlan rendeltetésszerű használatát nem zárja ki (vízvezetési szolgalmi jog).
5. Felek az ingatlan használatának szabályozása, valamint a csapadékvíz csatorna tulajdonjogának meghatározása érdekében kártalanítási megállapodást (a továbbiakban: **Megállapodás**) kötnek az alábbiak szerint.
6. **A tervezett beruházás és az azzal érintett Ingatlan, valamint a kártalanítás**
7. Felek rögzítik, hogy a jelen megállapodás érinti a Magyar Állam tulajdonában és a MÁV Zrt. vagyonkezelésében álló a Kaposvár 7131/7 helyrajzi szám alatti, belterületi fekvésű, kivett közforgalmú vasút víztorony és egyéb épület megnevezésű, 6 ha 1006 m² területű ingatlant (továbbiakban: **Ingatlan**).

A MÁV Zrt. nyilvántartása alapján az Ingatlan a 41 vonalszámú Dombóvár – Gyékényes – országhatár vasútvonalon található, mely a nemzeti vagyonról szóló 2011. évi CXCVI. törvény (a továbbiakban: **Nvtv.**) 1. mellékletének B) pontja alapján az országos törzshálózati vasúti pályák közé tartozik.

Az Ingatlan a Kincstári Vagyoni Igazgatóság és a MÁV Rt. között 2001. szeptember 7. napján létrejött Vagyonkezelési Szerződésben szerepel. A közhiteles ingatlan-nyilvántartásban a MÁV Zrt. vagyonkezelő jogállású, ezért a nemzeti vagyonról szóló 2011. évi CXCVI. törvény 11. § (8) bekezdése alapján az Ingatlan tekintetében a tulajdonosi jogokat a MÁV Zrt. jogosult és köteles gyakorolni.

1. A Felek megállapítják, hogy az Ellátásért felelős megbízásából a Kapos Hidro Kereskedelmi és Szolgáltató Kft. (7400 Kaposvár, Buzsáki u. 48.), mint tervező által 2016 év október hónapban elkészített „Kaposvár, Budai N. A. utcai csapadékcsatorna vasút alatti átvezetés rekonstrukciója” megnevezésű, 10/2016 tervszámú engedélyezési tervdokumentáció és annak részét képező 2-127/2016. munkaszámú (Geo-Tóth Földmérő Kft.) változási vázrajz szerint a csapadékvíz csatorna (a továbbiakban: **Létesítmény**) terhelni kívánt **97 m2** (a továbbiakban: **Terhelt terület**) területű ingatlanrész értékcsökkenésére és használatának szabályozására vonatkozóan jelen kártalanítási megállapodást kötik.
2. A Létesítmény és annak biztonsági övezete tervezetten **97** **m2** területnagyságot foglal el az Ingatlanból. Az Ingatlan érintettségének figyelembevételével Felek az Ingatlan igénybevétele folytán a használatban történő korlátozásra tekintettel, egyszeri kártalanítás jogcímén **252.200,-** **Ft + ÁFA,** azaz **kettőszázötvenkettőezer-kettőszáz** forint + ÁFA kártalanítási összeg Ellátásért felelős általi megfizetésében állapodnak meg.

Jelen Megállapodás aláírásával az Ellátásért felelős kötelezettséget vállal arra, hogy a jelen pontban meghatározott kártalanítási összeget jelen Megállapodás hatályba lépését követő 15 napon belül átutalja a MÁV Zrt. UniCredit Bank Hungary Zrt.-nél vezetett **10918001-00000002-22790202** számú bankszámlájára. A kártalanítás összegéről a MÁV Zrt. számlát állít ki, amelynek teljesítési időpontja megegyezik a Megállapodás aláírásának napjával.

1. A Felek megállapodnak, hogy késedelmes fizetés esetén MÁV Zrt. a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Polgári Törvénykönyvről szóló 2013. évi V. törvényben (a továbbiakban: Ptk.) meghatározott feltételekkel.

A MÁV Zrt. számlája azon a napon számít pénzügyileg teljesítettnek, amikor a kártalanítás összegét a MÁV Zrt. bankszámláján a MÁV Zrt. számlavezető pénzintézete jóváírta, vagy azt jóvá kellett volna írnia.

Felek megállapodnak, hogy a jelen Megállapodás alapján fennálló tartozás megfizetésére irányuló írásbeli felszólítás az elévülést megszakítja.

Késedelmes teljesítés esetén az Ellátásért felelős írásban történő felszólítását – illetve a felszólításban megjelölt határidő eredménytelen elteltét – követően, a kártalanítási összeg meg nem fizetése esetén a MÁV Zrt. jogosult jelen Megállapodástól elállni. Az ezzel kapcsolatban felmerülő valamennyi költséget az Ellátásért felelős köteles viselni.

1. MÁV Zrt.-vel szembeni bármilyen követelés engedményezése (ide értve annak faktorálását is), illetve MÁV Zrt.-vel szembeni bármilyen követelésen zálogjog alapítása csak a MÁV Zrt. előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel, zálogjog alapítással az Ellátásért felelős szerződésszegést követ el a MÁV Zrt.-vel szemben, melynek alapján az Ellátásért felelőst kártérítési felelősség terheli.
2. Amennyiben az engedélyezési tervdokumentációhoz képest a kivitelezés során a Létesítmény nyomvonala, és ezzel együtt a Terhelt terület megváltozik, úgy a Felek a kifizetett kártalanítási összeg figyelembe vételével elszámolnak egymással. A Felek az Ellátásért felelős által megfizetett kártalanítási összeg és ténylegesen terhelt terület alapján fizetendő kártalanítási összeg különbözetének kifizetéséről külön megállapodásban rendelkeznek azzal, hogy amennyiben a MÁV Zrt.-nek keletkezik ily módon visszafizetési kötelezettsége, azután a MÁV Zrt. nem köteles kamatot fizetni.

Ellátásért felelős jelen Megállapodás aláírásával kötelezettséget vállal arra, hogy amennyiben a Létesítmény megépülését követően a valós és jelen Megállapodásban rögzített területmérték eltér, haladéktalanul kezdeményezi jelen Megállapodás ilyen irányú módosítását a MÁV Zrt.-nél.

1. Az 1.2. pontban körülírt Létesítmény építésének meghiúsulását az Ellátásért felelős írásban köteles bejelenteni a MÁV Zrt.-nek, és jogosult visszakérni a megfizetett kártalanítási összeget. A bejelentést követően a MÁV Zrt. 30 napon belül köteles visszautalni a részére megfizetett kártalanítási összeget Ellátásért felelős jelen Megállapodásban megjelölt számlaszámára. A Megállapodás szerint befizetett kártalanítási összeg után a MÁV Zrt. nem fizet kamatot.

**2. Az Ingatlan használata**

1. A MÁV Zrt. jelen megállapodás aláírásával hozzájárul ahhoz, hogy az Ellátásért felelős az Ingatlanon – a jelen Megállapodás 1.3./ pontjában meghatározott kártalanítási összeg megfizetését, valamint a szükséges hozzájárulások, engedélyek beszerzését, valamint azok jogerőre emelkedését, továbbá a vízvezetési szolgalmi jog ingatlan-nyilvántartásban történő bejegyzését követően – az 1.2. pontban meghatározott tervdokumentáció/kiviteli terv alapján a Létesítményt elhelyezze a szükséges hatósági engedélyekben, valamint jelen Megállapodásban foglaltak betartása mellett.

A MÁV Zrt. jelen Megállapodás aláírásával hozzájárul ahhoz, hogy az Ellátásért felelős a Terhelt területen a Létesítményt üzemeltetesse, annak karbantartását, javítását, cseréjét elvégezze, a Terhelt területet a jelen Megállapodás szerinti célnak megfelelően használja.

1. A kivitelezési, ellenőrzési, felújítási, karbantartási munkákat megkezdésük előtt 8 munkanappal, az azonnali hiba- és kárelhárítási munkákat a hiba és káresemény jelentkezésekor a MÁV Zrt. Pályavasúti Területi Igazgatóság Pécs (7623 Pécs, Szabadság u. 39. tel.: 06-1-515-1222 pályavasúti diszpécser, e-mail: ps.diszp@mav.hu részére be kell jelenteni.
2. Az ingatlanhasználati jogcím Ellátásért felelős javára történő alapításával kapcsolatos valamennyi költség az Ellátásért felelőst terheli.
3. Az Ingatlanon való tartózkodás során az Ellátásért felelős, valamint annak megbízottja/tervezője/kivitelezője köteles betartani „a felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről” szóló 15/2016. (V. 13. MÁV Ért. 8.) EVIG számú Elnök-vezérigazgatói utasításban foglaltakat.
4. Ellátásért felelős kötelezettséget vállal arra, hogy amennyiben a Létesítmény megépítésével és üzemeltetésével összefüggésben az Ingatlanon zöldkár, taposási kár, vagy egyéb kár keletkezik, azt a Ptk. szabályai szerint kártérítés jogcímén megtéríti, vagy a kivitelezővel megtérítteti a MÁV Zrt. részére. A Létesítményben keletkezett kárért a Ptk. szabályai szerint a károkozó felel.
5. Felek rögzítik, hogy a Létesítmény megépítésével és üzemeltetésével összefüggésben az Ingatlanon végzett - a környezet igénybevételével járó - tevékenység tekintetében az Ellátásért felelős minősül környezethasználónak. A tevékenységből keletkező környezetveszélyeztetés, környezetkárosítás, védett természeti érték vagy terület veszélyeztetése, természetkárosítás esetén, a megelőzés és helyreállítás költségei a környezethasználót terhelik. Amennyiben a Létesítmény megépítése, illetve üzemeltetése során az Ellátásért felelős által az Ingatlanon végzett tevékenységgel összefüggésben az illetékes hatóság a MÁV Zrt.-t bírság megfizetésére, vagy megelőző, illetőleg helyreállítási intézkedések megtételére kötelezi, a bírság összegét, valamint a megelőző, illetőleg helyreállítási intézkedések teljesítésével összefüggésben felmerülő költségeket MÁV Zrt. jogosult továbbterhelni az Ellátásért felelősre, az Ellátásért felelős pedig köteles azt a MÁV Zrt. részére megfizetni. A bírság összegéről, valamint a megelőző, illetőleg helyreállítási intézkedések teljesítésével összefüggésben felmerülő költségek összegéről a MÁV Zrt. számlát állít ki, melynek fizetési határideje a számla keltétől számított 15. naptári nap. A bekövetkezett környezetveszélyeztetés, környezetkárosítás, védett természeti érték vagy terület veszélyeztetése, illetve természetkárosítás esetén az Ellátásért felelős a MÁV Zrt.-vel köteles együttműködni. A fentiekre tekintettel, a környezet védelmének általános szabályairól szóló 1995. évi LIII. törvény 102. § (2) bekezdése szerint - a tárgyi Ingatlanon, a Létesítmény megépítésével és üzemeltetésével összefüggésben az Ingatlanon végzett a környezet igénybevételével járó tevékenység tekintetében, - a MÁV Zrt. környezetkárosodásért, illetve a környezetveszélyeztetésért való egyetemleges felelősség alól mentesül.
6. Az Ingatlanon végzett munkálatok megvalósításához szükséges hatósági és egyéb engedélyek beszerzése és az abban foglaltak maradéktalan betartása az Ellátásért felelős feladata, továbbá az engedélyezés/kivitelezés költségei sem most, sem később, semmilyen formában és jogcímen nem követelhetők a MÁV Zrt.-től. Jelen Megállapodás alapján végzett tevékenységgel kapcsolatos minden felelősség, a tűz-, munka- és balesetvédelmi szabályok biztosítása, betartása az Ellátásért felelős kötelezettsége.
7. **A Létesítmény tulajdonjoga**
8. A Felek rögzítik, hogy a Vízilétesítmény az Ellátásért felelős tulajdonában kerül.
9. Felek megállapodnak abban, hogy a Létesítményt az Ellátásért felelős saját költségén, felelősségére és kockázatára valósítja meg a létesítési engedélynek megfelelően. Erre tekintettel Felek megállapodnak abban, hogy az Ellátásért felelős a Létesítmény létesítésének költségeivel kapcsolatos, illetve harmadik személyek Létesítménnyel kapcsolatos igényeivel összefüggésben a MÁV Zrt.-vel szemben semminemű igényt semmilyen jogcímen követelést nem érvényesíthet.
10. ALétesítmény fenntartásával és üzemeltetésével kapcsolatos minden költség a Létesítmény mindenkori üzemeltetőjét terheli, üzemeltető hiányában a Létesítmény tulajdonosát*.* A Létesítmény üzemeltetéséből eredő károkat a Létesítmény üzemeltetője, üzemeltető hiányában a Létesítmény tulajdonosa köteles megtéríteni.
11. A létesítést követően az Ellátásért felelős köteles a Létesítmény későbbi megváltoztatásához, rekonstrukciójához, tartozékok, lecsatlakozások építéséhez a MÁV Zrt.-től engedélyt kérni. Az Ellátásért felelős köteles a Létesítmény megszüntetését, illetve megsemmisülését bejelenteni a MÁV Zrt.-nek.
12. Ellátásért felelős tudomásul veszi, hogy amennyiben a vasútvonal átalakítása, bővítése folytán, vagy bármely vasútüzemi okból, illetve hatósági intézkedés miatt a vasút területén lefektetett, átvezetett, nem a MÁV Zrt. tulajdonát képező létesítményt, vagy annak egy részét áthelyezni, illetve módosítani kell, annak költségeit a Létesítmény tulajdonosa/üzemeltetője köteles viselni.

**4. A hatósági engedéllyel kapcsolatos nyilatkozatok**

1. Az Ellátásért felelős tudomásul veszi, hogy a Létesítmény megvalósításához szükséges munkálatokat csak a jelen Megállapodásban rögzített kártalanítási összeg befizetését, valamint a létesítési engedély jogerőre emelkedését követően kezdheti meg, és a munkálatok során a hatósági határozatban, jelen Megállapodásban, valamint a Megállapodás mellékletét képező MÁV Zrt. Pályavasúti Területi Igazgatóság Pécs 64102-1/2016/MAV számú hozzájárulásában, és a jelen Megállapodás mellékletét képező MÁV Zrt. Műszaki Felügyeleti és Technológiai Igazgatóság Műszaki Hálózati Koordináció 63188-1/2016/MAV számú hozzájárulásában rögzítetteket köteles betartani.
2. Az Ellátásért felelős tudomásul veszi, hogy amennyiben az Ingatlan tulajdoni lapjainak bármelyik részén jogosult/jogosultak van/vannak bejegyezve, jogilag jelentős tény, illetve jogi jelleg került feljegyzésre, valamint a széljegyen kérelem/kérelmek található/találhatók, akkor az engedélyezési eljárás során, a jogosulttal/jogosultakkal és a kérelmezővel/kérelmezőkkel a szükséges egyeztetés lefolytatása az Ellátásért felelős kötelezettsége, és az ennek elmulasztásából eredő mindennemű kárt viselni köteles.

**5. Vegyes rendelkezések**

1. Ellátásért felelős kötelezettséget vállal az alábbiakra:
2. a jelen Megállapodásban és az állami vagyonnal való gazdálkodásról szóló 254/2007. (X. 4.) Korm. rendeletben (továbbiakban: **Vhr.**) előírt beszámolási, nyilvántartási, adatszolgáltatási kötelezettségeket teljesíti,
3. az Ingatlant a jelen Megállapodás előírásainak és a tulajdonosi rendelkezéseknek, valamint jelen Megállapodásban meghatározott hasznosítási célnak megfelelően használja,
4. a Létesítmény Ingatlanon történő megvalósításában, fenntartásában, üzemeltetésében – Ellátásért felelőssel közvetlen vagy közvetett módon jogviszonyban álló harmadik félként – kizárólag természetes személyek vagy az Nvtv. 3. § (1) bekezdés 1. pontja szerinti átlátható szervezetek vesznek részt.

Ellátásért felelős jelen Megállapodás aláírásával kijelenti, hogy átlátható szervezet, megfelel az Nvtv. 11. § (10) és (11) bekezdéseiben rögzített feltételeknek.

Ellátásért felelős kijelenti, hogy önkormányzati adósságrendezési eljárás alatt nem áll.

Ellátásért felelős tudomásul veszi, hogy a jelen Megállapodást a MÁV Zrt. kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – az Ellátásért felelős közvetlen vagy közvetett módon jogviszonyban álló harmadik fél - szervezet a jelen Megállapodás megkötését követően beállott körülmény folytán már nem minősül átlátható szervezetnek.

Ellátásért felelős a Megállapodás hatálya alatt haladéktalanul tájékoztatni köteles a MÁV Zrt.-t a fentiek szerinti körülmény felmerüléséről.

Amennyiben a MÁV Zrt. a Megállapodást a jelen pontban írt ok bekövetkezésére való tekintettel felmondja, abban az esetben az Ellátásért felelős köteles a felmondás kézhezvételétől számított 30 napon belül az eredeti állapotot helyreállítani. Amennyiben erre nem kerül sor, abban az esetben ezt a MÁV Zrt. az Ellátásért felelős költségére és veszélyére elvégezheti.

1. Az Ellátásért felelős tudomásul veszi, hogy abban az esetben, ha a MÁV Zrt. „szárazföldi szállítást kiegészítő szolgáltatás” megnevezésű fő tevékenységét a Megállapodás hatálya alatt más gazdasági társaság veszi át, úgy ezen gazdasági társaság az Ellátásért felelős külön hozzájárulása nélkül jogosult a Megállapodásba a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen jogutódlás az Ellátásért felelős jogait nem csorbítja, kötelezettségei teljesítését nem teszi terhesebbé.
2. Felek jelen Megállapodást aláíró képviselői a Ptk. 3:31.§-ára is különös figyelemmel jelen Megállapodás aláírásával kijelentik és teljeskörű személyes felelősséget vállalnak azért, hogy jelen Megállapodás vonatkozásában képviseleti joguk nincs korlátozva és nyilatkozattételük nincs feltételhez vagy jóváhagyáshoz kötve. Amennyiben az aláírók nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Megállapodás aláírásával nyilatkoznak arról, hogy a feltétel bekövetkezett, vagy a szükséges jóváhagyást megszerezték, illetve a korlátozás nem terjed ki a jelen Megállapodás megkötésére és aláírására. A Felek rögzítik, hogy az esetleges korlátozás megszegéséből eredő teljes felelősség az aláírókat terheli, a korlátozás a MÁV Zrt.-vel szemben nem hatályos és annak semmilyen következménye a MÁV Zrt.-t nem terheli.
3. Az Ellátásért felelős kijelenti, hogy megismerte és elfogadta a MÁV Zrt. Etikai Kódexét (<http://www.mavcsoport.hu/mav-csoport/etikai-kodex>), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a MÁV Zrt. által lefolytatott eljárásban együttműködik a vizsgálókkal. Vállalja, hogy a MÁV Zrt. nevében eljáró személy(ek) Etikai Kódexet sértő cselekményé(ei)t jelzi a MÁV Zrt. által működtetett etikai bejelentő és tanácsadó csatornán keresztül.
4. Jelen Megállapodás a Felek általi aláírás napján lép hatályba azzal, hogy amennyiben a Felek nem ugyanabban az időpontban írják alá a Megállapodást, úgy a Megállapodás hatályba lépésének napja az a nap, amikor a Megállapodást a legutóbb aláíró fél aláírja.
5. Amennyiben jelen Megállapodás bármelyik rendelkezése vagy bármelyik melléklete bármely okból érvénytelen, érvénytelenné, vagy hatálytalanná válik, ettől függetlenül a Megállapodás többi rendelkezése hatályban marad, illetve az érvénytelenség jogkövetkezményeit a Megállapodásnak csak erre a részére kell alkalmazni.
6. A Felek rögzítik, hogy a jelen Megállapodásban rögzített igénybevétel a Létesítmény fennállásához kapcsolódik, ezért a Létesítmény esetleges elbontása vagy a Létesítménnyel összefüggő tevékenység felhagyása a Jelen Megállapodás automatikus megszűnését vonja maga után. Az Ellátásért felelős az igénybevétel esetleges megszűnését követően köteles az Ingatlan igénybevétellel érintett részén saját költségén az eredeti állapotot helyreállítani.
7. Jelen Megállapodás ingatlan-nyilvántartási bejegyzésre nem jogosít. A MÁV Zrt. a kártalanítási összeg megfizetése után külön nyilatkozatban járul hozzá a szolgalmi jog ingatlan-nyilvántartási bejegyzéséhez.
8. A jelen Megállapodás bármely módosítása, kiegészítése csak írásban, valamennyi Fél aláírásával érvényes.
9. Felek a jelen Megállapodásban nem, vagy nem kellő részletességgel szabályozott kérdések tekintetében jelen Megállapodás rendelkezéseiben szereplő jogszabályok, illetve a Ptk.-ban, valamint az egyéb vonatkozó magyar jogszabályokban foglaltakat tekintik irányadónak. A Felek megállapodnak, hogy jelen Megállapodásra a magyar jogot kell alkalmazni és a közöttük felmerülő vitás kérdéseket elsősorban tárgyalásos úton rendezik.
10. A jelen Megállapodás 9 számozott oldalból áll, és 5 (öt) eredeti, egymással tartalmilag és formailag mindenben megegyező példányban készült, melyet Felek elolvastak, közösen értelmeztek, és mint akaratukkal mindenben megegyezőt, jóváhagyólag írják alá.
11. Jelen Megállapodásból 2 példány Ellátásért felelőst, 3 példány a MÁV Zrt.-t illeti meg.
12. Jelen megállapodás Kaposvár Megyei Jogú Város Közgyűlésének jóváhagyásával lép érvénybe.

Melléklet:

* 2-127/2016. munkaszámú változási vázrajz
* MÁV Zrt. Pályavasúti Területi Igazgatóság Pécs 64102-1/2016/MAV számú hozzájárulása
* MÁV Zrt. Műszaki Felügyeleti és Technológiai Igazgatóság Műszaki Hálózati Koordináció 63188-1/2016/MAV számú hozzájárulása

Budapest, ……………..

…………………………..……….

MÁV Zrt., mint vagyonkezelő képviseletében

Dudás Zoltán

vagyonkezelési és gazdálkodási igazgató

…………………………..

MÁV Zrt., mint vagyonkezelő képviseletében

Bérczi László ingatlanrendezés és területszerzés vezető

Kaposvár, ………….……….

……………….……..……….

Kaposvár Megyei Jogú Város

Önkormányzata, mint Ellátásért felelős

képviseletében

Szita Károly

polgármester

…………………….………..

Kaposvár Megyei Jogú Város

Önkormányzata, mint Ellátásért felelős

képviseletében

Molnár György

gazdasági igazgató